Na temelju članaka 17. i 19.  Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj 86/08, 61/11, 04/18, 112/19 i 17/25), općinski načelnik Općine Kamanje, općinski načelnik Općine Ribnik i službenik ovlašten za privremeno obavljanje poslova pročelnika Jedinstvenog upravnog odjela Općine Kamanje i Općine Ribnik raspisuju
JAVNI NATJEČAJ
za imenovanje pročelnika Jedinstvenog upravnog odjela Općine Kamanje i Općine Ribnik i prijem u službu u Jedinstvenom upravnom odjelu Općine Kamanje i Općine Ribnik na radna mjesta:
1) pročelnik – 1 izvršitelj/ica, na neodređeno vrijeme, s punim radnim vremenom, uz obvezni probni rad od 3 mjeseca. 
2)  Administrativni referent – 1 izvršitelj/ica, na neodređeno vrijeme s punim radnim vremenom, uz obvezni probni rad od tri mjeseca 
3)  Pomoćni radnik – 1 izvršitelj/ica na neodređeno vrijeme s punim radnim vremenom, uz obvezni probni rad od 3 mjeseca 
Opći uvjeti za prijam u službu:
 – punoljetnost,
 – hrvatsko državljanstvo
 – zdravstvena sposobnost za obavljanje poslova radnog mjesta na koje se osoba prima. 

Osim općih uvjeta kandidati/kinje moraju ispunjavati sljedeće posebne uvjete:
1. kandidati/kinje koji podnose prijave za radno mjesto pod rednim brojem 1. pročelnik moraju ispunjavati sljedeće posebne uvjete:
 – sveučilišni diplomski studij ili sveučilišni integrirani prijediplomski i diplomski studij ili stručni diplomski studij pravne ili ekonomske struke odnosno iznimno ako se na javni natječaj ne javi osoba koja ispunjava propisan uvjet stupnja obrazovanja, na radno mjesto pročelnika može biti imenovana osoba s završenim sveučilišnim prijediplomskim studijem ili stručni prijediplomskim studijem pravne ili ekonomske struke koji ima najmanje pet godina radnog iskustva na odgovarajućim poslovima i ispunjava ostale uvjete za imenovanje, 
– najmanje pet godina radnog iskustva na odgovarajućim poslovima,
 – položen državni ispit 
– poznavanje rada na računalu 
2. kandidati/kinje koji podnose prijave za radno mjesto pod rednim brojem 2. administrativni referent moraju ispunjavati sljedeće posebne uvjete: 
       – četverogodišnje srednjoškolsko obrazovanje,
 – najmanje jedna godina radnog iskustva na odgovarajućim poslovima,
– položen državni ispit, 
      – poznavanje rada na računalu.

3. kandidati/kinje koji podnose prijave za radno mjesto pod rednim brojem 3. komunalni djelatnik moraju ispunjavati sljedeće posebne uvjete: 
– niža stručna sprema, 
– bez radnog iskustva, 
U prijavi na javni natječaj potrebno je navesti osobne podatke podnositelja/ice prijave (ime i prezime, adresa stanovanja, broj telefona i elektroničku adresu) i naziv radnog mjesta na koje se osoba prijavljuje.
Prijavu je potrebno vlastoručno potpisati. Kandidati/kinje su uz prijavu na javni natječaj dužni/e priložiti sljedeće dokaze o ispunjavanju uvjeta: 
– životopis, 
– dokaz o stručnoj spremi (preslik diplome o stečenoj stručnoj spremi),
 – dokaz o hrvatskom državljanstvu (preslik važeće osobne iskaznice, putovnice ili domovnice), 
– dokaz o ostvarenom radnom iskustvu (elektronički zapis Hrvatskog zavoda za mirovinsko osiguranje o radno pravnom statusu iz kojega su razvidne prijave i odjave na mirovinsko osiguranje, ostvaren staž i stručna sprema na temelju koje je staž ostvaren (e-radna knjižica) (osim kandidata koji podnose prijave za radno mjesto pod rednim brojem 3.) izvornik ili preslik ili ispis elektroničke isprave koji omogućuje provjeru vjerodostojnosti iste) 
– preslike potvrde prijašnjeg poslodavca odnosno druge isprave (preslike ugovora o radu, rješenja i slično) iz kojih je vidljivo u kojoj struci, na kojim poslovima i u kojem trajanju je ostvareno radno iskustvo na odgovarajućim poslovima stručne spreme i struke (osim kandidata koji podnose prijave za radno mjesto pod rednim brojem 3.), 
– dokaz o položenom državnom ispitu (preslik svjedodžbe) ako je kandidat/kinja položio/la državni ispit (osim kandidata koji podnose prijave za radno mjesto pod rednim brojem 3.), 
– dokaz da za prijam u službu ne postoje zapreke iz članka 15 i 16. Zakona o službenicima i namještenicima u lokalnoj i područnoj (regionalnoj) samoupravi (vlastoručno potpisana izjava),
– dokaz o poznavanju rada na računalu (certifikat o poznavanju rada na računalu koje se priznaje u zemljama Europske unije ili uvjerenje o osposobljenosti ili svjedodžbu odgovarajućeg razreda srednje škole ili iskaz ocjena sveučilišnog ili stručnog studija (visokoškolske ustanove) iz koje je vidljivo da je uspješno položen predmet informatika ili druga odgovarajuća isprava (potvrda) ovlaštenog organizatora tečaja informatike iz koje je vidljivo da je uspješno završen tečaj informatike u čijem su nastavnom sadržaju obuhvaćene osnove rada na računalu i operacijski sustav Windows, Microsoft Word, Microsoft Excel, Microsoft Outlook  elektronička pošta i rad na internetu ili vlastoručno potpisana Izjava o poznavanju rada na računalu (osim kandidata koji podnose prijave za radno mjesto pod rednim brojem 3.),
 – dokazi o pravu prednosti pri zapošljavanju (izvornik ili preslika), ako ostvaruju takva prava. Uvjet stručnog znanja (stupanj obrazovanja) ispunjava i osoba koja je prema prijašnjim propisima stekla visoku stručnu spremu traženih struka u navedenim znanstvenim područjima. Dokaz o zdravstvenoj sposobnosti kandidati/ kinje nisu dužni/e priložiti uz prijavu na javni natječaj, već će se ona ishoditi prije donošenja rješenja o prijemu u službu. Uvjerenje nadležnog suda da se protiv podnositelja prijave ne vodi kazneni postupak (koje nije starije od 30 dana od posljednjeg dana roka za podnošenje prijava) dostavlja izabrani kandidat po obavijesti o izboru. Obavezan je probni rad od tri mjeseca. U slučaju da kandidat ne dostavi tražena uvjerenja, smatra se da je odustao od prijma u službu. Rješenje o prijmu u službu dostavlja se objavom na mrežnoj stranici Općine Kamanje i Općine Ribnik i oglasnoj ploči Općine Kamanje i Općine Ribnik, što se smatra urednom dostavom.
Osoba koja ima prethodno radno iskustvo na odgovarajućim poslovima, a nema položen državni ispit, može biti primljena u službu i raspoređena na radno mjesto, pod uvjetom da ispit položi u propisanom roku. 
U službu ne može biti primljena osoba za čiji prijam postoje zapreke iz čl. 15. i 16. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj 86/08, 61/11, 04/18 i 112/19). Za kandidate prijavljene na natječaj koji ispunjavaju formalne uvjete provest će se testiranje radi provjere znanja i sposobnost bitnih za obavljanje poslova radnog mjesta za koje se primaju. Ako kandidat ne pristupi testiranju, smatra se da je povukao prijavu na javni natječaj. Na oglasnoj ploči Općine Kamanje i Općine Ribnik i na web-stranicama Općine Kamanje i Općine Ribnik objavit će se način obavljanja prethodne provjere znanja i sposobnosti, pravni i drugi izvori za pripremanje kandidata, te opis poslova i podaci o plaći radnog mjesta. Na oglasnoj ploči Općine Kamanje i Općine Ribnik i na web-stranicama Općine Kamanje i Općine Ribnik objavit će se vrijeme održavanja provjere znanja, najmanje pet dana prije njezina održavanja. Poziv kandidatu/kinji za pristupanje testiranju dostavit će se elektroničkom poštom koju je kandidat/kinja naveo/la u prijavi na javni natječaj i putem web-stranice Općine Kamanje i Općine Ribnik. Ako kandidat/kinja ne pristupi testiranju, smatra se da je povukao/la prijavu na javni natječaj. Na javni natječaj se mogu javiti osobe obaju spolova (čl. 13. st. 2. Zakona o ravnopravnosti spolova (Narodne novine, broj 82/08,138/12 i 69/17). Kandidat/kinja koji/a ostvaruje pravo prednosti pri zapošljavanju prema posebnom zakonu ima prednost u odnosu na ostale kandidate samo pod jednakim uvjetima te pod uvjetom da je nezaposlena, ako je to propisano posebnim zakonom. Radi ostvarenja prava prednosti osoba je dužna u prijavi na javni natječaj pozvati se na to pravo. Kandidat/kinja koji/a se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19, 84/21 i 156/23) ima pravo prednosti ako je nezaposlen/a te je uz prijavu na natječaj dužan/na, osim dokaza o ispunjavanju traženih uvjeta, priložiti dokaze potrebne za ostvarivanje prava prednosti pri zapošljavanju navedene na mrežnoj stranici Ministarstva Hrvatskih branitelja Republike Hrvatske:https://branitelji.gov.hr/UserDocsImages/NG/12%20Prosinac/Zapo%C5%A1ljavanje/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf. Kandidat/kinja koji/a se poziva na pravo prednosti pri zapošljavanju u skladu s člankom 47. Zakona o civilnim stradalnicima iz Domovinskog rata (Narodne novine broj 84/21) ima pravo prednosti ako je nezaposlen/a te je uz prijavu na natječaj dužan/na, osim dokaza o ispunjavanju traženih uvjeta, priložiti dokaze potrebne za ostvarivanje prava prednosti pri zapošljavanju navedene na mrežnoj stranici Ministarstva Hrvatskih branitelja Republike Hrvatske: https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf. Kandidati/kinje koji/e ostvaruju pravo prednosti pri zapošljavanju Na temelju članka 48.f Zakona o zaštiti vojnih i civilnih invalida rata (Narodne novine, broj 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13 i 98/19) uz prijavu na natječaj dužni su, osim dokaza o ispunjavanju traženih uvjeta iz natječaja, priložiti rješenje odnosno potvrdu o priznatom statusu iz koje je vidljivo to pravo te dokaz iz kojeg je vidljivo na koji način je prestao radni odnos kod posljednjeg poslodavca (rješenje, ugovor, sporazum i sl.), budući prednost pri zapošljavanju. Na temelju navedenog Zakona ne mogu ostvariti osobe kojima je radni odnos prestao otkazom zbog skrivljenog ponašanja radnika, otkazom radnika ili sporazumom. Kandidati/kinje koji/e ostvaruju pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18 i 32/20) uz prijavu na natječaj dužni su, osim dokaza o ispunjavanju traženih uvjeta iz natječaja, priložiti odgovarajuću javnu ispravu o invaliditetu te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum ili sl.). Osobe koje ne podnesu pravodobne i uredne prijave ili ne ispunjavaju formalne uvjete javnog natječaja, ne smatraju se kandidatima prijavljenima na javni natječaj. Nepotpune i nepravodobne prijave neće se razmatrati. Pisana obavijest u kojoj se navode razlozi zbog kojih se ne smatraju kandidatom/kinjom dostaviti će elektroničkom poštom koju je kandidat/kinja naveo/la u prijavi na javni natječaj. Urednom prijavom smatra se prijava koja sadrži sve podatke i priloge navedene u javnom natječaju. Kandidati podnošenjem prijave daju svoju suglasnost da u njoj navedene osobne podatke prikuplja i obrađuje u svrhu zapošljavanja, te da ih može koristiti i u svrhu kontaktiranja, te objave na internetskim stranicama. Osobni podaci podnositelja prijave će se sukladno Uredbi (EU) 2016/679 Europskog parlamenta i Vijeća od 27. travnja 2016. o zaštiti pojedinca u vezi s obradom osobnih podataka i o slobodnom kretanju takvih podataka, te o stavljanju izvan snage Direktive 97/46/EZ (Opća uredba o zaštiti podataka) i Zakonu o provedbi Opće uredbe o zaštiti podataka (Narodne novine broj 42/18) obraditi isključivo za potrebe provedbe javnog natječaja. 
Prijave na javni natječaj s dokazima o ispunjavanju uvjeta podnose se u roku od 8 dana od dana objave javnog natječaja u Narodnim novinama u zatvorenoj omotnici i to neposredno u Općini Kamanje ili preporučeno poštom na adresu: Općina Kamanje, Jedinstveni upravni odjel, Kamanje 106, 47282 Kamanje (s obveznom naznakom: »Prijava na javni natječaj – navesti za koje radno mjesto se podnosi prijava«). Zadržava se pravo poništenja javnog natječaja. Protiv odluke o poništenju ne postoji mogućnost podnošenja prigovora. O rezultatima izbora kandidati će biti obaviješteni u zakonskom roku.

